Natural reserva de Qurm

El **Natural Reserva de Qurm** es un nacional natural reserva na el gobernacion de Mascate, Omán. Ubicao na el costa del Golfo de Omán, ta protege el reserva con un bosque de maga manglar y el circundante humedal na un chico estuario dentro del urbano area de Qurm. Establecio na 1975, designao el reserva como un importante area para el conservacion del maga pajaro desde 1994, y como un protegio sitio Ramsar desde 2013.

## Maga caracteristica
El Natural Reserva de Qurm es un costero humedal natural reserva na el urbano area de Qurm, na el provincia de Bawshar, na el gobernacion de Mascate, na el noreste de Omán. Y el pueblo y el reserva nombrao por un local termino para el maga gris manglar (القرم *al-qurm*) que ta domina con el ecosistema a partir del costa. Establecio na 1975 por un decreto of Sultan Qabus bin Said Al Said, ta protege el reserva con un area de alrededor de 1.74 maga cuadrao kilometro alrededor del estuario y anterior fluvial delta de Uadi Aday, entre el costa del Golfo de Omán y el precordillera del maga Montaña Al Hayar. Reconocio el reserva como un importante area para el conservacion del maga pajaro na 1994. Designao 1.07 cu km del inferior porcion del reserva como un protegio sitio Ramsar na el 19 de abril de 2013.

Moviendo hacia el sureste, del costa al interior, ta inclui el reserva con un zona de playa que ta ascende a maga costero duna, que ta separa con el playa de un area de sebja de maga llanura de marea cortao por maga arroyo de marea y maga barranco. Mas arriba hay un aluvial llanura de arena y grava depositao por el uadi, que ta termina na maga afloramiento de karstico madre roca al noreste y al sur. Dentro del maga llanura de marea, ta mezcla el dulce agua, de manada uadi y el flujo de subterraneo agua, con el salao agua que ta entra a traves de dos maga principal canal de marea, para forma con un polihalino entorno que ta apoya con un alto nivel de biodiversidad. Ta exhibi el region con el caracteristica calor arido clima de Omán, con maga caliente verano y y mas evaporacion que precipitacion.

## Flora y fauna
Ta apoya el maga mas externo costero duna con maga hierba de *[[Halopyrum mucronatum]]*, transicionando a *[[Sphaerocoma hookeri]]* na maga menos salino parte del maga interior duna y *[[Suaeda fruticosa]]*, *[[Cistanche phelypaea]]* y *[[Suaeda vermiculata]]* na maga mas salino area. Entre maga protegio hueco del maga duna, incuntrable maga comunidad de *[[Lotus garcinii]]*, *[[Cyperus conglomeratus]]* y *[[Heliotropium ramosissimum]]*. Na el maga arroyo de marea, maga barranco y otro maga bajo zona inundao por el alto marea, ta forma el gris manglar (*[[Avicennia marina]]*) con maga denso bosque de maga manglar. Na el maga mojoso, arenoso, salino suelo del maga llanura de sebja, incuntrable *[[Suaeda aegyptiaca]]*, 'Suaeda fruticosa*, *Cressa cretica*, *Aeluropus lagopoides*, *Halopeplis perfoliata*, *Arthrocaulon macrostachyum*, *Tetraena qatarensis* y otro maga [[halofilo]].

Ta hospeda el moderadamente drenao aluvial llanura, por encima del sebja, con disperso forestal vegetacion, incluio con maga [[pono]] de *Vachellia tortilis*, *Prosopis cineraria*, *Ziziphus spina-christi* y *Vachellia flava*, ademas de maga arbusto de *Lycium shawii* y *Bassia muricata*. Na el maga pedregoso colina al sur y noreste hay maga pono y maga arbusto similar al aluvial llanura, junto con maga pono de *Euphorbia larica*, *Commiphora myrrha*, *Grewia tenax* y *Ochradenus arabicus*, maga arbusto de *Cleome brachycarpa*, *Cometes surattensis*, *Leucas inflata*, *Plocama hymenostephana*, *Seddera latifolia* y *Vernonia arabica*, y maga hierba de *Cenchrus pennisetiformis*. Ta inclui el oriental extremo del reserva con un abandonao arboleda de maga datilero palmera (*Phoenix dactylifera*) que ya entremezcla con el silvestre vegetacion.

Na cuanto al maga especie de maga acuatico animal incuntrao na el humedal, hay un variedad de maga cangrejo, como *Gelasimus vocans*, *Austrua lactea* y *Gelasimus tetragonon* na el maga pantano de manglar; *Scylla serrata*, *Portunus pelagicus*, *Callinectes sapidens*, *Thalamita sp.*, and *Grapsus tenuicrustatus* na el maga canal de manglar; y *Ashtoret lunaris* y *Ocypode saratan* na el maga canal de marea y na el playa. Ta inclui maga notable especie de molusco con *Saccostrea cucullata* creciendo na el maga [[aereo raiz]] del maga manglar, y *Terebralia palustris* na el lodo entre el maga manglar. Ta viva mucho maga especie de [[pescao]] na el humedal, particularmente *Aphanius dispar*, *Terapon jarbua*, [[Gobiiformes]' y *Gerres oyena*, mientras que ta provee el reserva con un zona de alimentacion y [[habitat de cria]] para tal maga especie como [[Mugilidae]], *Lutjanus lutjanus*, [[Alosidae]], [[Carangidae]] y [[Sparidae]], ademas de [[Camaronicultura|maga especie de camaron de comercial importancia]]. Ta alimenta el maga hojas desprendio del maga manglar con vario marino [[detritivoro]].

Ya incuntra un estudio casi doscientos maga especie de pajaro na el reserva, como *Anarhynchus alexandrinus*, *Chroicocephalus ridibundus*, *Sterna repressa*, *Larus cachinnans*, *Calidris alpina*, *Limosa lapponica*, *Phalacrocorax nigrogularis*, *Phoenicopterus roseus*, *Calidris minuta*, *Arenaria interpres* y *Chroicocephalus genei*. Ta inclui maga terrestre fauno con *Vulpes vulpes arabica* y *Gerbillus nanus''; ta cree el maga cientifico que anteriormente ya visita Chelonioidea con el area hasta maga reciente aumento na el humano desarrollo.

## Valor de conservacion
Ta protege el Natural Reserva de Qurm con uno del maga mas grande bosque de manglar na el ecorregion del Golfo de Omán, un bioma que ta apoya con un diverso variedad de marino, terrestre y aviar fauna. Ta transporta el marea con plancton y detrito del reserve al mar. Ta provee tal movimiento con prima materia para el maga marino ecosistema na el maga adyacente costero agua. Ta aumenta este inyeccion de maga nutriente con marino productividad, apoyando indirectamente con el maga poblacion de maga especie de pescao de comercial importancia. Omán es parte del Centroasiatico Ruta para maga migratorio pajaro, y como otro maga estuario, ta provee el reserva con un zona de parada donde puede el maga acuatico pajaro descansa y alimenta durante el de ellos maga migracion. Tambien ta contribui el bosque de maga manglar al estabilizacion del linea de costa ante el maga tropical tormenta, y ta mejora con el calidad del agua reteniendo y filtrando con el escorrentia de maga tormenta.

Ya incuntra el maga arqueologico estudio con evidencia del presencia de maga humano durante el Edad de Piedra na el actual reserva hace 6000 maga año, estacionalmente cosechando con maga ostra y maga bocina del maga bosque de maga manglar